Ekstramateriale til tema 5: Hygiejne

# Opgaver

## Analyse af novellen ”Afløb” fra Helle Helles novellesamling Biler og dyr (2000)

**Læringsmål:** Målet med denne opgave er at du skal kunne analysere en novelle, især i forhold til temaet hygiejne og i forhold til sproget, hvor du skal kunne identificere fx slang, bandeord, billedsprog og fagbegreber.

**Niveau:** D-C

**Arbejdsform:** Individuelt eller mindre grupper.

**Ekstraopgave til Hygiejne-temaet:**

* Nærlæs novellen ”Afløb” fra Helle Helles novellesamling *Biler og dyr* (2000). Skriv stikord undervejs, især i forhold til hygiejnes betydning og i forhold til ord og begreber, som du lægger mærke til.
* Giv et resumé af novellens handling.
* Hvilken betydning har hygiejne for handlingen? Fx hovedpersonens rengøring, det stoppede afløb, muligheden for at tage et bad og Hans-Peter, der vasker hænder.
* Hvorfor hedder novellen ”Afløb”?
* Hvad er specielt ved Helle Helles sprog?
  + - Er det let eller svært? Hvorfor?
    - Er der brugt direkte tale?
    - Er der eksempler på slang eller bandeord?
    - Er der eksempler på billedsprog?
    - Er der eksempler på fagbegreber?
* Er det en god novelle? Hvorfor eller hvorfor ikke?

**Kilde**

Helle H 2000. Biler og dyr. 3. udg. København: Samlerens Paperbacks.